ບົດສຶກສາຄົ້ນຄວ້າ ພົບວ່າ ມົນລະພິດໃນອາກາດ ມີຜົນກະທົບຕໍ່ ສຸຂະພາບຂອງເດັກນ້ອຍ (ວີດີໂອພາສາລາວ)
ການປ່ຽນແປງທີ່ດີຂຶ້ນຂອງອາກາດ ແມ່ນເກີດ​ຈາກການ​ເຄື່ອນ​ໄຫວ ຂອງ​ບັນດາ​​ເຈົ້າ​ໜ້າ​ທີ່ ທີ່ວາງ​ລະບຽບ​ການ​ຄວບ​ຄຸມ ​ໃນ​ຂັ້ນທ້ອງ​ຖິ່ນ ​ຂັ້ນ​ລັດ ​ແລະຂັ້ນລັດຖະບານກາງ ​ຢ່າງ​ເຂັ້ມ​ງວດ.
ເປັນທີ່ຮູ້ກັນວ່າ ມົນລະພິດອາກາດນັ້ນ ເປັນອັນຕະລາຍຕໍ່ ເດັກນ້ອຍ ແລະ ບັນດານັກຄົ້ນຄວ້າ ທີ່ໄດ້ຕິດຕາມເບິ່ງຜົນ ກະທົບຂອງອາກາດ ທີ່ແປດເປື້ອນໄປດ້ວຍມົນລະພິດ ຢູ່ ອ້ອມແອ້ມນະຄອນ Los Angeles ກ່າວວ່າ ການປັບປຸງ ໃຫ້ດີຂຶ້ນໃນຄຸນນະພາບຂອງອາກາດ ໄດ້ນຳໄປສູ່ສຸຂະພາບ ທີ່ດີຂຶ້ນ ໃນບັນດາຊາວໜຸ່ມ ບົດລາຍງານຜົນການຄົ້ນຄ້ວາ ໄດ້ຖືກພິມລົງ ໃນວາລະສານການແພດຂອງ New England ເມື່ອຕົ້ນເດືອນມີນານີ້ ອິງຕາມຜູ້ສື່ຂ່າວວີໂອເອ Mike O'Sullivan ນັ້ນ ພວກຂຽນບົດລາຍງານກ່າວວ່າ ຜົນການຄົ້ນ ຄ້ວາແມ່ນໃຫ້ຄວາມຫວັງ ແກ່ບັນດາຫົວເມືອງ ທີ່ມີມົນລະພິດ ຢູ່ໃນເຂດອື່ນໆຂອງໂລກ ໄຊຈະເລີນສຸກ ມີລາຍລະອຽດ ມາສະເໜີທ່ານ ບັນດານັກຄົ້ນຄວ້າ ຈາກມະຫາວິທະຍາໄລແຫ່ງພາກໃຕ້ລັດແຄລີຟໍເນຍ ກ່າວວ່າ ຄຸນນະ ພາບອາກາດ ຢູ່ໃນນະຄອນ ລອສ ແອນຈີແລັສ ໄດ້ ດີຂຶ້ນຢ່າງຫລວງຫລາຍ ເຊັ່ນດຽວກັນ ກັບສຸຂະພາບຂອງພວກເດັກນ້ອຍ ຢູ່ໃນ 5 ຊຸມຊົນ ທີ່ເປັນເປົ້າໝາຍຂອງການສຶກສາຄົ້ນ ຄວ້າ ທີ່ໄດ້ດຳເນີນໄປເປັນເວລາ 20 ປີ ບັນດານັກຄົ້ນຄວ້າ ກ່າວວ່າ ລະດັບຂອງລະອອງຝຸ່ນ ແມ່ນໄດ້ຫລຸດລົງ 50 ເປີເຊັນ ຢູ່ໃນ ຊຸມຊົນເຫລົ່ານັ້ນ ແລະ ລະດັບ ໄນໂຕຣເຈັນ ໄດອອ໊ກໄຊດ໌ ກໍຫລຸດລົງໃນອັດຕາ 1 ສ່ວນ 3 ຫົວໜ້າຄະນະຂຽນບົດລາຍງານ ທ່ານ James Gauderman ກ່າວວ່າ ສະພາບອາກາດ ທີ່ສະອາດຂຶ້ນ ຢູ່ໃນນະຄອນ ລອສ ແອນຈີແລັສ ໄດ້ເຮັດໃຫ້ປອດຂອງພວກເດັກນ້ອຍແຂງ ແຮງຂຶ້ນ ທ່ານ Gauderman ເວົ້າວ່າ ນັ້ນແມ່ນຈະເປັນຜົນເຮັດໃຫ້ ບັນຫາທາງການຫາຍໃຈ ແລະ ບັນຫາໂຣກຫົວໃຈຕ່າງໆ ມີໜ້ອຍລົງ ໃນເວລາເຕີບໃຫຍ່ຂຶ້ນ ແລະ ປອດທີ່ດີຂຶ້ນນັ້ນ ກໍອາດຈະຕໍ່ອັດຕາຄວາມຢູ່ຢືນ ໂດຍສະເລ່ຍ ຂອງພວກເດັກນ້ອຍ ອອກໄປໄດ້ຕື່ມອີກ ນັກຄົ້ນຄວ້າ Frank Gilliland ກ່າວວ່າ ການປ່ຽນແປງຕ່າງໆນັ້ນ ເກີດຂຶ້ນມາຈາກການ ເຄື່ອນໄຫວຂອງບັນດາເຈົ້າໜ້າທີ່ ວາງລະບຽບການຄວບຄຸມ ໃນຂັ້ນທ້ອງຖິ່ນ ຂັ້ນລັດ ແລະ ຂັ້ນລັດຖະບານກາງ ທີ່ໄດ້ຄວບຄຸມຢ່າງເຂັ້ມງວດ ຕໍ່ການປ່ອຍມົນລະພິດຈາກລົດລາຕ່າງໆ ແລະ ແຫລ່ງອື່ນໆ ໃຫ້ຫລຸດລົງ ທ່ານ Gilliland ເວົ້າວ່າ ນັກເຄື່ອນໄຫວປົກປ້ອງສິ່ງແວດລ້ອມ Mark Lopez ກ່າວວ່າ ຄວາມ ພະຍາຍາມຕ່າງໆ ເພື່ອຫລຸດຜ່ອນລະດັບຂອງມົນລະພິດ ໃນອາກາດລົງ ຢູ່ທີ່ທ່າເຮືອນັ້ນ ກໍໄດ້ຮັບຜົນດີ ແຕ່ ທ່ານ Lopez ມີຄວາມກັງວົນ ກ່ຽວກັບອະນາຄົດ ທ່ານ Lopez ເວົ້າວ່າ ຫຼາຍໆເມືອງ ຢູ່ໃນປະເທດຈີນ ແລະ ອິນເດຍ ປະເຊີນກັບສະພາບ ອາກາດທີ່ມີມົນລະພິດ ຮ້າຍແຮງຫຼາຍກວ່າຢູ່ ລອສ ແອນຈີແລັສ ອີກ ແລະນັກຄົ້ນຄວ້າ Edward Avol ກ່າວວ່າ ການສຶກສານີ້ ແມ່ນມີສານ ຫລື ຂໍ້ຄວາມ ສຳຫລັບພວກຫົວເມືອງເຫຼົ່ານັ້ນ ທ່ານ Avol ເວົ້າວ່າ ບັນດານັກຄົ້ນຄວ້າ ກ່າວວ່າ ການຄວບຄຸມມົນລະພິດ ໄດ້ຢັ້ງຢືນວ່າ ມີຜົນປະໂຫຍດ ສຳຫລັບພວກເດັກນ້ອຍ ການທ້າທາຍ ກໍແມ່ນວ່າ ຕ້ອງຮັກສາລະດັບມົນລະພິດໃຫ້ຕ່ຳໄວ້